இந்திய ஒன்றியத்தின் அரசியலமைப்பு உருவாக்கப்பட்ட போது கல்வி மாநிலப் பட்டியலில் சேர்க்கப்பட்டிருந்தது. 1976 ஆம் ஆண்டில் நெருக்கடி நிலைக் காலத்தில் கல்வி பொதுப்பட்டியலில் இணைக்கப்பட்டது. நீட் எனும் தேசிய மருத்துவத் தகுதி – நுழைவுத் தேர்வு இன்றைக்குத் தமிழகத்தின் எரியும் சிக்கலாக இருக்கிறது. மருத்துவப் படிப்பில் சேர முடியாமல் அரியலூரைச் சேர்ந்த மாணவி அனிதா தற்கொலை செய்துகொண்டது மாபெரும் இழுப்பாகும். கல்வியை மீண்டும் மாநிலப் பட்டியலுக்கு மீட்டெடுக்கப் போராடுவதே இச்சிக்கலுக்கான முழுமையான தீர்வாக அமையும். கல்வியை மாநிலப் பட்டியலுக்கு மீட்டெடுப்பதன் மூலமே அனிதாவின் உயிர் ஈகத்திற்கு நாம் மதிப்பளிக்க முடியும். இந்தியக் கூட்டாட்சி முறைக்கும் மொழிவழி தேசிய இனங்களின் இறையாண்மைக்கும் அடிப்படை உரிமைகளுக்கும் மதிப்பளிக்கும் வகையில் கல்வி மீண்டும் மாநிலப்பட்டியலுக்கு விடுவிக்கப்படவேண்டும். கல்வியை மாநிலப்பட்டியலுக்கு மீட்டெடுக்க நாட்டில் உள்ள அனைத்துக் குடிமக்கள் இயக்கங்களும் ஒன்றிணைந்து போராடவேண்டும் என்பதை இக்கருத்தரங்கம் வலியுறுத்துகிறது